РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

12 Број 06-2/153-12

20. септембар 2012. године

Б е о г р а д

З А П И С Н И К

СЕДМЕ СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА

ОДРЖАНЕ 18. СЕПТЕМБРА 2012. ГОДИНЕ

Седница је почела у 12,20 часова.

Седницом је председавала Весна Ковач, председник Одбора.

Седници су присуствовали чланови Одбора: Верољуб Арсић, Драган Томић, Зоран Антић, Зоран Касаловић, Бојан Ђурић, Војислав Вујић, Милорад Мијатовић, Золтан Пек, Ђорђе Стојшић, Мирко Цветковић и заменици чланова Одбора: Мирјана Марјановић, Зоран Пралица, Слободан Јеремић, Иван Јовановић и Владимир Маринковић, након одласка члана Одбора Милорада Мијатовића са седнице Одбора.

Седници нису присуствовали чланови Одбора: Радојко Обрадовић и Жика Гојковић.

Седницу су присуствовали народни посланици: Ненад Поповић, Срђан Миковић, Александра Јерков и Дејан Раденковић.

Седници су присуствовали мр Млађан Динкић, министар финансија и привреде и Влајко Сенић, државни секретар у Министарству финансија и привреде: др Павле Петровић, председеник Фискалног савета, Владимир Вучковић и Никола Алтипармаков, чланови Фискалног савета; Јован Ћосић из Министарства правде; Љубица Матић, Нада Мирковић, Наталија Паушић, Љиљана Петровић, Ирина Стевановић-Гавровић, Светлана Кузмановић-Живановић, Тања Ђелић, Соња Николић, Бисерка Павловић, Дејан Хаџић, Дубравка Дракулић и Иван Ковачевић из Министарства финансија и привреде; Саша Пауновић, Ђорђе Станичић и Александар Бучић из Сталне конференције градова и општина.

На предлог председавајуће једногласно је усвојен следећи

Д н е в н и р е д

1. Разматрање Предлога закона о изменама и допунама Закона о

буџету Републике Србије за 2012. годину, са предлозима одлука о давању сагласности на одлуке о изменама и допунама финансијских планова за 2012. годину:

1) Републичког фонда за пензијско и инвалидско осигурање,

2) Републичког фонда за здравствено осигурање

3) Националне службе за запошљавање,

који је поднела Влада по хитном поступку (број 400-2702/12 од 11. септембра 2012. године), у начелу;

2. Разматрање Предлога закона о изменама и допунама Закона о буџетском систему, који је поднела Влада по хитном поступку (број 400-2711/12 од 11. септембра 2012. године), у начелу;

3. Разматрање Предлога закона о изменама и допунама Закона о пореском поступку и пореској администрацији, који је поднела Влада по хитном поступку (број 43-2710/12 од 11. септембра 2012. године), у начелу;

4. Разматрање Предлога закона о изменама и допунама Закона о порезу на додату вредност, који је поднела Влада по хитном поступку (број 43-2707/12 од 11. септембра 2012. године), у начелу;

5. Разматрање Предлога закона о изменама и допунама Закона о порезу на доходак грађана, који је поднела Влада 11. септембра 2012. године, (број 43-2713/12 од 11. септембра 2012. године), у начелу;

6. Разматрање Предлога закона о изменама и допунама Закона о акцизама, који је поднела Влада по хитном поступку (број 43-2709/12 од 11. септембра 2012. године), у начелу;

7. Разматрање Предлога закона о изменама и допунама Закона о дувану, који је поднела Влада по хитном поступку (број 320-2706/12 од 11. септембра 2012. године), у начелу;

8. Разматрање Предлога закона о изменама и допунама Закона о републичким административним таксама, који је поднела Влада по хитном поступку (број 434-2712/12 од 11. септембра 2012. године), у начелу;

9. Разматрање Предлога закона о изменама и допунама Закона о фискалним касама, који је поднела Влада по хитном поступку, (број 43-2708/12 од 11. септембра 2012. године), у начелу;

10. Разматрање Предлога закона о изменама и допунама Закона о финансирању локалне самоуправе, који је поднела Влада по хитном поступку (број 400-2714/12 од 11. септембра 2012. године), у начелу;

11. Разматрање Предлога закона о изменама и допунама Закона о обавезном осигурању у саобраћају, који је поднела Влада (број 2-2707/12 од 14. септембра 2012. године), у начелу;

12. Разматрање Предлога закона о изменама и допунама Закона о судским таксама, који је поднела Влада по хитном поступку (број 434-2792/12 од 14. септембра 2012. године), у начелу;

13. Разматрање Предлога закона о утврђивању максималне зараде у јавном сектору, који је поднела Влада (број 120-2704/12 од 11. септембра 2012. године), у начелу;

14. Разматрање Предлога закона о потврђивању предлога измене Статута ММФ о реформи Одбора и извршног директора, који је поднела Влада (број 022-2586/12 од 31. августа 2012. године), у начелу.

**Прва тачка дневног реда** – Разматрање Предлога закона о изменама и допунама Закона о буџету Републике Србије за 2012. годину, са предлозима одлука о давању сагласности на одлуке о изменама и допунама финансијских планова за 2012. годину:

1) Републичког фонда за пензијско и инвалидско осигурање,

2) Републичког фонда за здравствено осигурање

3) Националне службе за запошљавање.

Уводно излагање је дао мр Млађан Динкић, министар финансија и привреде, који је био уводничар за све предлоге закона према дневном реду за које се водила обједињена расправа на седници Одбора.

Млађан Динкић је рекао да је пред Скупштином пакет закона који треба да покрену процес фискалне консолидације у Србији. Буџетски дефицит је достигао 7,1% БДП-а, a јавни дуг је достигао границу од око 56%, а до краја године ће достићи и 60% БДП-а иако је по Закону о буџетском систему и фискалним правилима горња граница 45% БДП-а, која је пређена прошле године. Динкић је рекао да ситуација у Србији никада није била тежа што се тиче јавних финансија и зато је Влада предложила пакет мера са циљем да се избришу неки непотребни расходи, али је сетом пореских закона предвиђено и повећање буџетских прихода у наредном периоду, с једне стране, а са друге стране елиминисаће се парафискални намети који су уведени уназад неколико година. Овим мерама ћемо бити у стању да буџетски дефицит смањимо на 4% БДП-а, а нада се да ће приликом предлагања буџета за 2013. годину Влада поставити циљ

и оборити дефицит на 3,5% БДП-а.

Данас држава користи за финансирање дефицита и јавног дуга 4,4 милијарде евра, а Република Србија ће на име камате до краја године вратити 66 милијарди динара.

Министар Динкић је навео да пакет мера за фискалну консолидацију садржи комбинацију мера на расходној и приходној страни буџета. Што се тиче расходне стране врши се системска провера и укидају се сопствени приходи министарствима, агенцијама, фондовима, јер је анализа показала да су расходи који су произилазили из тих сопствених прихода у великој мери били неоправдани, нерационални, а често и ненаменски. Имајући у виду да је износ тих средстава око 400 милиона евра годишње, Влада има намеру да кроз укидање сопствених прихода уштеди 50% еквивалентних расхода за реализацију тих прихода, што је уштеда од око 20 милијарди динара у наредним годинама.

Након излагања министра финансија и привреде, оцену о пореским законима и ребалансу буџета за 2012. годину изнео је др Павле Петровић, председник Фискалног савета, који је позитивно оценио све пореске законе који су поднети уз ребаланс буџета за 2012. годину, али је ставио примедбу на ребаланс буџета за 2012. годину, са напоменом да примедба уђе у записник Одбора:

"Министарство унутрашњих послова је у ребалансу буџета за 2012. годину на економској класификацији 41 - расходи за запослене, на ставци 414 - социјална давања за запослене планирао 7.281.000.000 динара, што је велико повећање у односу на буџет за 2012. годину, у коме су за ову намену имали 794.000.100 динара.

Сматрамо да је ово повећање супротно одредбама Закона о буџетском систему, односно да се омогућава исплата око 120.000 динара по запосленом, на годишњем нивоу и да то не представља социјална давања запосленима, него је то повећање плата без правног основа."

Након излагања министра финансија и привреде и председника Фискалног савета отворена је расправа о свим тачкама дневног реда.

У дискусији су учествовали: Миодраг Мијатовић, Бојан Ђурић, Мирко Цветковић, Зоран Касаловић, Драган Томић, Зоран Пралица, Верољуб Арсић, Дејан Раденковић, Владимир Маринковић, Срђан Миковић, Золтан Пек, Млађан Динкић, Павле Петровић и Саша Пауновић.

Након дискусије председавајућа је ставила на гласање предлоге закона:

I

Одбор је, у складу са чланом 155. став 2. Пословника Народне скупштине, одлучио већином гласова (девет за) да предложи Народној скупштини **да прихвати** Предлог закона о изменама и допунама Закона о буџету Републике Србије за 2012. годину, са предлозима одлука о давању сагласности на одлуке о изменама и допунама финансијских планова за 2012. годину, у начелу.

II

Одбор је већином гласова (девет за) одлучио да предложи Народној скупштини да **прихвати** предлоге одлука о давању сагласности на одлуке о изменама и допунама финансијских планова за 2012. годину:

1. Републичког фонда за пензијско и инвалидско осигурање,
2. Републичког завода за здравствено осигурање,
3. Националне службе за запошљавање.

За известиоца Одбора на седници Народне скупштине одређена је Весна Ковач, председник Одбора.

**Друга тачка дневног реда -** Разматрање Предлога закона о изменама и допунама Закона о буџетском систему, у начелу.

Одбор је, у складу са чланом 155. став 2. Пословника Народне скупштине, одлучио већином гласова (девет за) да предложи Народној скупшти да прихвати Предлог закона о изменама и допунама Закона о буџетском систему у начелу.

За известиоца Одбора на седници Народне скупштине одређена је Весна Ковач, председник Одбора.

**Трећа тачка дневног реда -** Разматрање Предлога закона о изменама и допунама Закона о пореском поступку и пореској администрацији, у начелу.

Одбор је, у складу са чланом 155. став 2. Пословника Народне скупштине, одлучио већином гласова (десет за) да предложи Народној скупшти да прихвати Предлог закона о изменама и допунама Закона о пореском поступку и пореској администрацији, у начелу.

За известиоца Одбора на седници Народне скупштине одређена је Весна Ковач, председник Одбора.

**Четврта тачка дневног реда -** Разматрање Предлога закона о изменама и допунама Закона о порезу на додату вредност, у начелу.

Одбор је, у складу са чланом 155. став 2. Пословника Народне скупштине, одлучио већином гласова (десет за) да предложи Народној скупшти да прихвати Предлог закона о изменама и допунама Закона на додату вредност, у начелу.

За известиоца Одбора на седници Народне скупштине одређена је Весна Ковач, председник Одбора.

**Пета тачка дневног реда -** Разматрање Предлога закона о изменама и допунама Закона о порезу на доходак грађана, у начелу.

Одбор је, у складу са чланом 155. став 2. Пословника Народне скупштине, одлучио већином гласова (девет за) да предложи Народној скупшти да прихвати Предлог закона о изменама и допунама Закона о порезу на доходак грађана, у начелу.

За известиоца Одбора на седници Народне скупштине одређена је Весна Ковач, председник Одбора.

**Шеста тачка дневног реда -** Разматрање Предлога закона о изменама и допунама Закона о акцизама, у начелу.

Одбор је, у складу са чланом 155. став 2. Пословника Народне скупштине, одлучио већином гласова (десет за) да предложи Народној скупшти да прихвати Предлог закона о изменама и допунама Закона о акцизама, у начелу.

За известиоца Одбора на седници Народне скупштине одређена је Весна Ковач, председник Одбора.

**Седма тачка дневног реда -** Разматрање Предлога закона о изменама и допунама Закона о дувану, у начелу.

Одбор је, у складу са чланом 155. став 2. Пословника Народне скупштине, одлучио већином гласова (десет за) да предложи Народној скупшти да прихвати Предлог закона о изменама и допунама Закона о републичким административним таксама, у начелу.

За известиоца Одбора на седници Народне скупштине одређена је Весна Ковач, председник Одбора.

**Осма тачка дневног реда -** Разматрање Предлога закона о изменама и допунама Закона о републичким административним таксама, у начелу.

Одбор је, у складу са чланом 155. став 2. Пословника Народне скупштине, одлучио већином гласова (десет за) да предложи Народној скупшти да прихвати Предлог закона о изменама и допунама Закона о дувану, у начелу.

За известиоца Одбора на седници Народне скупштине одређена је Весна Ковач, председник Одбора.

**Девета тачка дневног реда -** Разматрање Предлога закона о изменама и допунама Закона о фискалним касама, у начелу.

Одбор је, у складу са чланом 155. став 2. Пословника Народне скупштине, одлучио већином гласова (десет за) да предложи Народној скупшти да прихвати Предлог закона о изменама и допунама Закона о фискалним касама, у начелу.

За известиоца Одбора на седници Народне скупштине одређена је Весна Ковач, председник Одбора.

**Десета тачка дневног реда -** Разматрање Предлога закона о изменама и допунама Закона о финансирању локалне самоуправе, у начелу.

Одбор је, у складу са чланом 155. став 2. Пословника Народне скупштине, одлучио већином гласова (десет за) да предложи Народној скупшти да прихвати Предлог закона о изменама и допунама Закона о финансирању локалне самоуправе, у начелу.

За известиоца Одбора на седници Народне скупштине одређена је Весна Ковач, председник Одбора.

**Једанаеста тачка дневног реда -** Разматрање Предлога закона о изменама и допунама Закона о обавезном осигурању у саобраћају, у начелу.

Одбор је, у складу са чланом 155. став 2. Пословника Народне скупштине, одлучио већином гласова (десет за) да предложи Народној скупшти да прихвати Предлог закона о изменама и допунама Закона о обавезном осигурању у саобраћају, у начелу.

За известиоца Одбора на седници Народне скупштине одређена је Весна Ковач, председник Одбора.

**Дванаеста тачка дневног рада -** Разматрање Предлога закона о изменама и допунама Закона о судским таксама, у начелу.

Одбор је, у складу са чланом 155. став 2. Пословника Народне скупштине, одлучио већином гласова (десет за) да предложи Народној скупшти да прихвати Предлог закона о изменама и допунама Закона о судским таксама, у начелу.

За известиоца Одбора на седници Народне скупштине одређена је Весна Ковач, председник Одбора.

**Тринаеста тачка дневног реда -** Разматрање Предлога закона о утврђивању максималне зараде у јавном сектору, у начелу.

Одбор је, у складу са чланом 155. став 2. Пословника Народне скупштине, одлучио већином гласова (десет за) да предложи Народној скупшти да прихвати Предлог закона о изменама и допунама Закона о утврђивању максималне зараде у јавном сектору, у начелу.

За известиоца Одбора на седници Народне скупштине одређена је Весна Ковач, председник Одбора.

**Четрнаеста тачка дневног реда -** Разматрање Предлога закона о потврђивању предлога измене Статута ММФ о реформи Одбора и извршног директора, у начелу.

Одбор је, у складу са чланом 155. став 2. Пословника Народне скупштине, одлучио већином гласова (десет за) да предложи Народној скупшти да прихвати Предлог закона о потврђивању Предлога измене Статута Међународног монетарног фонда о реформи Одбора извршних директора, у начелу.

За известиоца Одбора на седници Народне скупштине одређена је Весна Ковач, председник Одбора.

Седница је завршена у 14,10 часова.

Саставни део записника је тонски снимак седнице Одбора.

за СЕКРЕТАР ОДБОРА ПРЕДСЕДНИК ОДБОРА

Драгица Крстић-Пурешевић Весна Ковач

4201212.002/27